title: Решение (ЕС) 2016/1145 на Европейския парламент и на Съвета от 6 юли 2016 година за мобилизиране на средства от Европейския фонд за приспособяване към глобализацията (заявление от Белгия — EGF/2015/012 BE/Hainaut Machinery)

text:
               14.7.2016

               BG

               Официален вестник на Европейския съюз

               L 189/46

         РЕШЕНИЕ (ЕС) 2016/1145 НА ЕВРОПЕЙСКИЯ ПАРЛАМЕНТ И НА СЪВЕТА
   от 6 юли 2016 година
   за мобилизиране на средства от Европейския фонд за приспособяване към глобализацията (заявление от Белгия — EGF/2015/012 BE/Hainaut Machinery)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) има за цел да осигурява подкрепа за съкратените работници и самостоятелно заетите лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 на Съвета (3) ЕФПГ не може да надхвърля максимален годишен размер от 150 милиона евро (по цени от 2011 г.).

               (3)

               На 17 декември 2015 г. белгийските органи подадоха заявление EGF/2015/012 BE/Hainaut Machinery за предоставяне на финансово участие от ЕФПГ вследствие на съкращения в икономически отрасъл от разделение 28 по NACE Rev. 2 („Производство на машини и оборудване, с общо и специално предназначение“) в региона на ниво 2 по NUTS Hainaut (BE32) в Белгия. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               В съответствие с член 6, параграф 2 от Регламент (ЕС) № 1309/2013 Белгия е решила да предостави персонализирани услуги, съфинансирани от ЕФПГ, и за 300 млади хора, които не работят и не са ангажирани в никаква форма на образование или обучение (NEET).

               (5)

               В съответствие с член 4, параграф 2 от Регламент (ЕС) № 1309/2013 заявлението на Белгия се счита за допустимо, тъй като съкращенията имат сериозно отражение върху заетостта и върху местната, регионалната и националната икономика.

               (6)

               Поради това, за да бъде удовлетворено подаденото от Белгия заявление, следва да бъдат мобилизирани средства за предоставяне на финансово участие от ЕФПГ в размер на 1 824 041 EUR.

               (7)

               За да се сведе до минимум времето за мобилизиране на средства от ЕФПГ, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2016 година от Европейския фонд за приспособяване към глобализацията се мобилизират средства за предоставяне на сумата от 1 824 041 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила в деня на публикуването му в Официален вестник на Европейския съюз.

   То се прилага от 6 юли 2016 г.

      Съставено в Страсбург на 6 юли 2016 година.

            За Европейския парламент

            Председател

         M. SCHULZ

            За Съвета

            Председател

         I. KORČOK

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение (ЕС) 2017/1541 на Съвета от 17 юли 2017 г. за сключване от името на Европейския съюз на изменението от Кигали на Монреалския протокол за веществата, които нарушават озоновия слой

text:
               14.9.2017

               BG

               Официален вестник на Европейския съюз

               L 236/1

         РЕШЕНИЕ (ЕС) 2017/1541 НА СЪВЕТА
   от 17 юли 2017 г.
   за сключване от името на Европейския съюз на изменението от Кигали на Монреалския протокол за веществата, които нарушават озоновия слой
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 6, втора алинея, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               С Решение 88/540/ЕИО на Съвета (2) Съюзът стана страна по Виенската конвенция за защита на озоновия слой (наричана по-долу „Виенската конвенция“) и Монреалския протокол за веществата, които нарушават озоновия слой (наричан по-долу „Монреалският протокол“). Впоследствие бяха одобрени следните изменения на Монреалския протокол: първото изменение — с Решение 91/690/ЕИО на Съвета (3), второто изменение — с Решение 94/68/ЕО на Съвета (4), третото изменение — с Решение 2000/646/ЕО на Съвета (5) и четвъртото изменение — с Решение 2002/215/ЕО на Съвета (6).

               (2)

               По време на 28-ото заседание на страните по Монреалския протокол, проведено от 10 до 15 октомври 2016 г. в Кигали, Руанда, беше приет текстът на ново изменение на Монреалския протокол (наричано по-долу „изменението от Кигали“), с което към предвидените в протокола мерки за контрол се добавя поетапно намаляване на потреблението и производството на флуоровъглеводороди.

               (3)

               Поетапното намаляване на потреблението и производството на флуоровъглеводороди е необходимо, за да се ограничи въздействието на тези вещества върху изменението на климата и да се предотврати тяхното неограничено изпускане, по-специално в развиващите се държави.

               (4)

               Изменението от Кигали осигурява необходимия принос към прилагането на Парижкото споразумение, одобрено с Решение (ЕС) 2016/1841 (7), във връзка с целта покачването на температурите в световен мащаб да се поддържа значително под 2 °C в сравнение с прединдустриалните нива и да продължат усилията за неговото ограничаване до 1,5 °C в сравнение с тези нива.

               (5)

               Обхватът на компетентността, упражнявана от Съюза по отношение на въпросите, които попадат в приложното поле на Виенската конвенция и Монреалския протокол, се разшири значително след 1988 г. В съответствие с член 13, параграф 3 от Виенската конвенция депозитарят следва да бъде уведомен за всяко съществено изменение в обхвата на компетентността на Съюза по тези въпроси.

               (6)

               Съюзът вече е приел инструменти по въпросите, обхванати на изменението от Кигали, включително Регламент (ЕС) № 517/2014 на Европейския парламент и на Съвета (8).

               (7)

               Изменението от Кигали следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Изменението от Кигали на Монреалския протокол за веществата, които нарушават озоновия слой, се одобрява от името на Европейския съюз.
   Одобрява се и Декларацията във връзка с компетентността по член 13, параграф 3 от Виенската конвенция.
   Текстовете на изменението от Кигали и на Декларацията във връзка с компетентността са приложени към настоящото решение.
   Член 2
   Председателят на Съвета посочва лицето (лицата), упълномощено(и) от името на Съюза да депозира(т) инструмента за одобрение в съответствие с член 13, параграф 1 от Виенската конвенция, заедно с Декларацията във връзка с компетентността (9).
   Член 3
   Настоящото решение влиза в сила в деня след приемането му.

      Съставено в Брюксел на 17 юли 2017 година.

            За Съвета

            Председател

         T. TAMM

      (1)  Одобрение от 5 юли 2017 г. (все още непубликувано в Официален вестник)

      (2)  Решение 88/540/ЕИО на Съвета от 14 октомври 1988 г. относно сключването на Виенската конвенция за защита на озоновия слой и Монреалския протокол за веществата, които разрушават озоновия слой (ОВ L 297, 31.10.1988 г., стр. 8).

      (3)  Решение 91/690/ЕИО на Съвета от 12 декември 1991 г. за одобряване на изменението на Монреалския протокол за веществата, които нарушават озоновия слой, както е прието през юни 1990 г. в Лондон от страните по протокола (ОВ L 377, 31.12.1991 г., стр. 28).

      (4)  Решение 94/68/ЕО на Съвета от 2 декември 1993 г. за подписване на изменението към Монреалския протокол относно веществата, които нарушават озоновия слой (ОВ L 33, 7.2.1994 г., стр. 1).

      (5)  Решение 2000/646/ЕО на Съвета от 17 октомври 2000 г. относно сключването на изменение на Монреалския протокол за веществата, които разрушават озоновия слой (ОВ L 272, 25.10.2000 г., стр. 26).

      (6)  Решение 2002/215/ЕО на Съвета от 4 март 2002 г. относно одобрение на Четвъртото изменение към Монреалския протокол за веществата, които разрушават озоновия слой (ОВ L 72, 14.3.2002 г., стр. 18).

      (7)  Решение (ЕС) 2016/1841 на Съвета от 5 октомври 2016 г. за сключване, от името на Европейския съюз, на Парижкото споразумение, прието по Рамковата конвенция на ООН по изменение на климата (ОВ L 282, 19.10.2016 г., стр. 1).

      (8)  Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (ОВ L 150, 20.5.2014 г., стр. 195).

      (9)  Датата на влизане в сила на изменението от Кигали ще бъде публикувана в Официален вестник на Европейския съюз от Генералния секретариат на Съвета.


title: Решение 2012/169/ОВППС на Съвета от 23 март 2012 година за изменение на Решение 2010/413/ОВППС относно ограничителни мерки срещу Иран

text:
               24.3.2012

               BG

               Официален вестник на Европейския съюз

               L 87/90

         РЕШЕНИЕ 2012/169/ОВППС НА СЪВЕТА
   от 23 март 2012 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС (1).

               (2)

               На 12 април 2011 г. Съветът прие Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран (2).

               (3)

               Мерките в Решение 2010/413/ОВППС отразяват опасенията на Съвета във връзка с характера на ядрената програма на Иран, докато мерките в Решение 2011/235/ОВППС са свързани със загрижеността на Съвета във връзка с влошаването на положението с правата на човека в Иран.

               (4)

               Предвид преследваните цели в Решение 2011/235/ОВППС ще бъде включена забрана на доставката, продажбата или трансфера на оборудване, което може да се използва за вътрешни репресии. Посоченото решение ще бъде съответно изменено.

               (5)

               Същевременно Решение 2010/413/ОВППС не следва да включва забраната на доставката, продажбата или трансфера на оборудване, което може да се използва за вътрешни репресии,и следва да бъде съответно изменено.

               (6)

               Освен това следва да се посочи, че ограниченията за достъп и замразяването на финансови средства и икономически ресурси се прилагат спрямо лица, които действат от името на IRGC или IRISL.

         ПРИЕ НАСТОЯЩОТО РЕШЕНИЕ:
   Член 1
   Решение 2010/413/ОВППС се изменя, както следва:

               1.

               В член 1, параграф 1, буква в) се заменя със следното:

                           „в)

                           оръжия и свързани с тях материали от всички видове, включително оръжия и боеприпаси, военни транспортни средства и оборудване, паравоенно оборудване и резервни части за такива оръжия и свързани с тях материали. Тази забрана не се прилага за невоенни превозни средства, произведени или оборудвани с материали за осигуряване на балистична защита, предназначени единствено за защита на персонал на ЕС и неговите държави-членки в Иран;“.

               2.

               В член 19, параграф 1, буква б) се заменя със следното:

                           „б)

                           други лица, необхванати от приложение I, които участват, имат пряко отношение или предоставят подкрепа за чувствителните ядрени дейности на Иран, свързани с разпространението на ядрени оръжия, или разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или на лица, действащи от тяхно име или по тяхно указание, или на лица, които са съдействали на посочени в списъците лица или образувания за заобикаляне или нарушаване на разпоредбите на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН или на настоящото решение, както и на други членове на IRGC и лица, които действат от името на IRGC или IRISL, изброени в приложение II.“.

               3.

               В член 20, параграф 1, буква б) се заменя със следното:

                           „б)

                           лица и образувания, които не са обхванати от приложение I, които участват, имат пряко отношение или предоставят подкрепа за чувствителните ядрени дейности на Иран, свързани с разпространението на ядрени оръжия, или за разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или от лица или образувания, действащи от тяхно име или по тяхно указание, или образувания, притежавани или контролирани от тях, включително по незаконен начин, или от лица и образувания, които са съдействали на посочени в списъците лица или образувания за заобикаляне или нарушаване на разпоредбите на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН или на настоящото решение, както и от други членове или образувания на IRGC и на IRISL и от образувания, притежавани или контролирани от тях или от лица и образувания, действащи от тяхно име, изброени в приложение II.“

         Член 2
   Настоящото решение влиза в сила в деня на приемането му.

      Съставено в Брюксел на 23 март 2012 година.

            За Съвета

            Председател

         C. ASHTON

      (1)  ОВ L 195, 27.7.2010 г., стр. 39.

      (2)  ОВ L 100, 14.4.2011 г., стр. 51.


title: Решение на Съвета от 14 септември 2009 година за подновяване на Управителния съвет на Европейския център за развитие на професионалното обучение

text:
               19.9.2009

               BG

               Официален вестник на Европейския съюз

               C 226/2

      РЕШЕНИЕ НА СЪВЕТА

   от 14 септември 2009 година
   за подновяване на Управителния съвет на Европейския център за развитие на професионалното обучение
   2009/C 226/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид списъците с кандидатури за техни представители, внесени в Съвета от правителствата на държавите-членки, както и внесените от Комисията кандидатури за представители на организации на работодателите и на работниците и служителите,
   като има предвид че:

               (1)

               С решението си от 18 септември 2006 г. (2) Съветът назначи членовете на Управителния съвет на Европейския център за развитие на професионалното обучение за периода от 18 септември 2006 г. до 17 септември 2009 г.

               (2)

               Членовете на Управителния съвет на този център следва да се назначат за срок от три години,

         ПРИЕ НАСТОЯЩОТО РЕШЕНИЕ:
   Член 1
   Посочените по-долу лица се назначават за членове на Управителния съвет на Европейския център за развитие на професионалното обучение за периода от 18 септември 2009 г. дo 17 септември 2012 г.:
   I.   ПРЕДСТАВИТЕЛИ НА ПРАВИТЕЛСТВАТА

               Белгия (ротационна система)

               Фламандска общност — г-жа Micheline SCHEYS
               Френска общност — г-жа Isabelle VOITURIER

               България

               г-жа Валентина ДЕЙКОВА

               Чешка република

               г-н Miroslav PROCHÁZKA

               Дания

               г-н Roland SVARRER ØSTERLUND

               Германия

               г-н Peter THIELE

               Естония

               г-н Kalle TOOM

               Гърция

               г-н Konstantinos TSOUTSOPLIDIS

               Испания

               г-н Francisco Javier ALFAYA HURTADO

               Франция

               г-жа Elisabeth ARNOLD

               Ирландия

               г-н Patrick HAYDEN

               Италия

               Dott. Filippo MAZZOTTI

               Кипър

               г-н George PAPAGEORGIOU

               Латвия

               г-н Jānis GAIGALS

               Литва

               г-н Romualdas PUSVAŠKIS

               Люксембург

               г-н Nic ALFF

               Унгария

               г-жа Ildikó MODLÁNÉ GÖRGÉNYI

               Малта

               г-н Paul A. ATTARD

               Нидерландия

               Dr Peter van IJSSELMUIDEN

               Австрия

               г-н Peter KREIML

               Полша

               г-н Piotr BARTOSIAK

               Португалия

               г-жа Maria da Conceição AFONSO

               Румъния

               г-жа Gabriela CIOBANU

               Словакия

               г-н Juraj VANTUCH

               Словения

               г-н Anton SIMONIČ

               Финландия

               г-жа Tarja RIIHIMÄKI

               Швеция

               г-жа Carina LINDÉN

               Обединено кралство

               г-ца Nicola SAMS

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ

               Белгия

               г-н Michel VAN UYTFANGHE

               България

               г-жа Светла ТОНЕВА

               Чешка република

               г-жа Milada PELAJOVA

               Дания

               г-н Erik SCHMIDT

               Германия

               г-н Hermann NEHLS

               Естония

               г-жа Kaja TOOMSALU

               Гърция

               г-н Michalis KOUROUTOS

               Испания

               г-жа Luz Blanca COSIO ALMEIRA

               Франция

               г-жа Laurence MARTIN

               Ирландия

               г-н Peter RIGNEY

               Италия

               г-н Roberto PETTENELLO

               Кипър

               г-н Nicos NICOLAOU

               Латвия

               г-жа Santa OZOLINA

               Литва

               г-жа Tatjana BABRAUSKIENE

               Люксембург

               г-жа Danièle NIELES

               Унгария

               г-н Ferenc TÓTH

               Малта

               г-н William PORTELLI

               Нидерландия

               г-н Bart BRUGGEMAN

               Австрия

               г-н Alexander PRISCHL

               Полша

               г-н Zygmunt CYBULSKI

               Португалия

               г-н Augusto PRAÇA

               Румъния

               г-н Gheorghe SIMION

               Словения

               г-н Marjan URBANČ

               Словакия

               г-н Alexander KURTANSKÝ

               Финландия

               г-н Petri LEMPINEN

               Швеция

               г-н Ulrika HEKTOR

               Обединено кралство

               г-н Leslie MANASSEH

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Белгия

               г-н Jan DELFOSSE

               България

               г-жа Галя БОЖАНОВА

               Чешка република

               г-н Pavel CHEJN

               Дания

               г-н Henrik BACH MORTENSEN

               Германия

               г-жа Barbara DORN

               Естония

               г-н Tarmo KRIIS

               Гърция

               г-н Evangelos BOUMIS

               Испания

               г-н Juan MENÉNDEZ

               Франция

               г-н Bernard FALCK

               Ирландия

               г-н Tony DONOHOE

               Италия

               г-н Claudio GENTILI

               Кипър

               г-н Michael PILIKOS

               Латвия

               г-жа Ilona KIUKUCĀNE

               Литва

               г-жа Laura SIRVYDIENE

               Люксембург

               г-н Paul KRIER

               Унгария

               г-н Zoltán PETE

               Малта

               г-н Andrew W.J. MAMO

               Нидерландия

               г-н J.W. van den BRAAK

               Австрия

               г-н Gerhard RIEMER

               Полша

               г-н Józef JACEK HORDEJUK

               Португалия

               г-н José SANCHEZ RAMIREZ

               Румъния

               г-н Ion HOHAN

               Словакия

               г-н Daniel HRDINA

               Словения

               г-н Anze HIRSL

               Финландия

               г-жа Mirja HANNULA

               Швеция

               г-жа Karin THAPPER

               Обединено кралство

               г-н Richard WAINER

      Съставено в Брюксел на 14 септември 2009 година.

            За Съвета

            Председател

         C. MALSTRÖM

      (1)  ОВ L 39, 13.2.1975 г., стр. 1.

      (2)  ОВ C 240, 5.10.2006 г., стр. 1.


title: Решение на Съвета от 8 март 2012 година за назначаване и замяна на членове на управителния съвет на Европейския център за развитие на професионалното обучение

text:
               22.3.2012

               BG

               Официален вестник на Европейския съюз

               C 84/2

         РЕШЕНИЕ НА СЪВЕТА
   от 8 март 2012 година
   за назначаване и замяна на членове на управителния съвет на Европейския център за развитие на професионалното обучение
   2012/C 84/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от френското правителство,
   като има предвид, че:

               (1)

               С решението си от 14 септември 2009 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-жа Elisabeth ARNOLD се освободи едно място за член на управителния съвет на Центъра в категорията на представителите на правителствата.

               (3)

               Членът на управителния съвет на посочения по-горе Център следва да бъде назначен за остатъка от настоящия мандат, който изтича на 17 септември 2012 г.,

         РЕШИ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛ НА ПРАВИТЕЛСТВО

               ФРАНЦИЯ

               Г-н Jean-Marc HUART

      Съставено в Брюксел на 8 март 2012 година.

            За Съвета

            Председател

         M. BØDSKOV

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: Решение (ЕС) 2015/1340 на Съвета от 13 юли 2015 година за сключването от името на Европейския съюз на Споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на Организацията на обединените нации по изменение на климата

text:
               4.8.2015

               BG

               Официален вестник на Европейския съюз

               L 207/15

         РЕШЕНИЕ (ЕС) 2015/1340 НА СЪВЕТА
   от 13 юли 2015 година
   за сключването от името на Европейския съюз на Споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на Организацията на обединените нации по изменение на климата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид съгласието на Европейския парламент (1),
   като има предвид, че:

               (1)

               Протоколът от Киото към Рамковата конвенция на Организацията на обединените нации по изменение на климата („Протоколът от Киото“) влезе в сила на 16 февруари 2005 г. и съдържа правно обвързващи ангажименти за намаляване на емисиите за първия период на задължения 2008—2012 г. за страните, изброени в приложение Б към него. Съюзът одобри Протокола от Киото с Решение 2002/358/ЕО на Съвета (2). Съюзът и неговите държави-членки ратифицираха Протокола от Киото и се договориха да изпълняват съвместно своите задължения за първия период на задължения. Исландия ратифицира Протокола от Киото на 23 май 2002 г.

               (2)

               На заседанието си от 15 декември 2009 г. Съветът приветства искането на Исландия да изпълнява задълженията си по втория период на задължения съвместно със Съюза и неговите държави-членки и прикани Комисията да представи препоръка за започването на необходимите преговори за споразумение с Исландия, което да е в съответствие с принципите и критериите, определени в пакета на Съюза в областта на климата и енергетиката.

               (3)

               На конференцията в Доха за климата през декември 2012 г. всички страни по Протокола от Киото се съгласиха с Изменението от Доха, което установява втория период на задължения по Протокола, започващ от 1 януари 2013 г. и завършващ на 31 декември 2020 г. С Изменението от Доха се изменя приложение Б към Протокола от Киото, като се определят допълнителни правно обвързващи ангажименти за смекчаване на последиците от изменението на климата за страните, изброени в същото приложение, за втория период на задължения, и се изменят и доразвиват разпоредби за изпълнението на задълженията на страните през втория период на задължения.

               (4)

               Целите на Съюза, неговите държави-членки и Исландия са вписани в Изменението от Доха с бележка под линия, в която се посочва, че тези цели се основават на разбирането, че те ще се изпълняват съвместно в съответствие с член 4 от Протокола от Киото. На 8 декември 2012 г. Съюзът, неговите държави-членки и Исландия също издадоха съвместна декларация след приемането на Изменението от Доха, като изразиха намерението си да изпълняват съвместно своите задължения през втория период на задължения. Декларацията беше договорена по време на специално проведената среща на министрите на ЕС в Доха и одобрена от Съвета на 17 декември 2012 г.

               (5)

               В посочената декларация Съюзът, неговите държави-членки и Исландия посочиха в съответствие с член 4, параграф 1 от Протокола от Киото, който позволява на страните да изпълняват съвместно своите задължения по член 3 от Протокола от Киото, че член 3, параграф 7б от Протокола от Киото ще се прилага към определеното съвместно количество съгласно споразумението за съвместно изпълнение от Съюза, неговите държави-членки, Хърватия и Исландия и че няма да се прилага индивидуално за държавите-членки, Хърватия и Исландия.

               (6)

               Член 4, параграф 1 от Протокола от Киото изисква от страните, които са съгласни да изпълняват съвместно задълженията си по член 3 от Протокола от Киото, да определят в споразумение съответното ниво на емисиите за всяка от страните по това споразумението. Член 4, параграф 2 от Протокола от Киото изисква от страните по споразумение за съвместно изпълнение да уведомят секретариата на Протокола от Киото за условията на това споразумение на датата на депозиране на техните инструменти за ратификация или одобрение.

               (7)

               Условията на споразумението за съвместно изпълнение на задълженията на Съюза, неговите държави-членки и Исландия по член 3 от Протокола от Киото са определени в приложението към Решение (ЕС) 2015/1339 на Съвета (3). Тези условия са залегнали в приложение 2 към Споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата (наричано по-нататък „Споразумението“).

               (8)

               За да се осигури, че задълженията на Исландия по съвместното изпълнение са определени и се прилагат по недискриминиращ начин, третирайки еднакво Исландия и държавите членки, нивото на емисиите за Исландия е определено по начин, който съответства както на количествено определеното задължение за намаляване на емисиите, вписано в третата колона на приложение Б към Протокола от Киото, както е изменен с Изменението от Доха, така и на законодателството на Съюза, включително пакета за климата и енергетиката от 2009 г. и принципите и критериите, на които се основават целите в това законодателство.

               (9)

               Споразумението беше подписано на 1 април 2015 г. в съответствие с Решение (ЕС) 2015/146 на Съвета (4).

               (10)

               Като целят бързото влизане в сила на Изменението от Доха преди конференцията на ООН за климата в Париж в края на 2015 г., на която трябва да се приеме нов правно обвързващ инструмент за периода след 2020 г., както и за да се подчертае ангажимента на Съюза, неговите държави-членки и Исландия да се позволи навременно правно действие на втория период на поети ангажименти, Съюзът, държавите-членки и Исландия следва да се опитат да ратифицират Изменението от Доха и Споразумението не по-късно от третото тримесечие на 2015 г.

               (11)

               Споразумението следва да се одобри от името на Съюза,

         ПРИЕ НАСТОЯЩОТО РЕШЕНИЕ:
   Член 1
   С настоящото от името на Европейския съюз се одобрява Споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата (наричано по-нататък „Споразумението“).
   Текстът на Споразумението е приложен към настоящото решение.
   Член 2
   Председателят на Съвета определя лицето(ата), упълномощено(и) да депозира(т) от името на Съюза инструмента за ратификация, предвиден в член 10 от Споразумението, пред генералния секретар на Съвета на Европейския съюз, за да се изрази съгласието на Съюза да бъде обвързан с това споразумение.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 13 юли 2015 година.

            За Съвета

            Председател

         F. ETGEN

      (1)  Съгласие от 10 юни 2015 г. (все още непубликуванo в Официален вестник).

      (2)  Решение 2002/358/ЕО на Съвета от 25 април 2002 г. за одобрение от името на Европейската общност на Протокола от Киото към Рамковата конвенция на Организацията на обединените нации за промените на климата и съвместното изпълнение на ангажиментите, произтичащи от нея (ОВ L 130, 15.5.2002 г., стр. 1).

      (3)  Решение (ЕС) 2015/1339 на Съвета от 13 юли 2015 г. за сключване от името на Европейския съюз на Изменението от Доха на Протокола от Киото към Рамковата конвенция на ООН по изменение на климата и на съвместното изпълнение на задълженията, произтичащи от него (вж. страница 1 от настоящия брой на Официален вестник).

      (4)  Решение (ЕС) 2015/146 на Съвета от 26 януари 2015 г. за подписването от името на Европейския съюз на Споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата (ОВ L 26, 31.1.2015 г., стр. 1).


title: Решение (ОВППС) 2016/1755 на Съвета от 30 септември 2016 година за изменение на Решение (ОВППС) 2015/1333 относно ограничителни мерки с оглед на положението в Либия

text:
               1.10.2016

               BG

               Официален вестник на Европейския съюз

               L 268/85

         РЕШЕНИЕ (ОВППС) 2016/1755 НА СЪВЕТА
   от 30 септември 2016 година
   за изменение на Решение (ОВППС) 2015/1333 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 31 юли 2015 г. Съветът прие Решение (ОВППС) 2015/1333 (1).

               (2)

               На 31 март 2016 г. Съветът прие Решение (ОВППС) 2016/478 (2), с което добави за срок от шест месеца три лица в списъка на лицата, за които се прилагат ограничителни мерки, който се съдържа в приложения II и IV към Решение (ОВППС) 2015/1333.

               (3)

               С оглед на сериозността на положението Съветът реши, че ограничителните мерки следва да продължат да се прилагат за допълнителен срок от шест месеца, както и че основанията за включването в списъка на две лица следва да бъдат изменени.

               (4)

               Поради това Решение (ОВППС) 2015/1333 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2015/1333 се изменя, както следва:

               1)

               В член 17 параграфи 3 и 4 се заменят със следното:
               „3.   Мерките в член 8, параграф 2 се прилагат по отношение на вписвания с номера 16, 17 и 18 в приложение II до 2 април 2017 г.
               4.   Мерките в член 9, параграф 2 се прилагат по отношение на вписвания с номера 21, 22 и 23 в приложение IV до 2 април 2017 г.“

               2)

               Приложения II и IV към Решение (ОВППС) 2015/1333 се изменят в съответствие с приложението към настоящото решение.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 30 септември 2016 година.

            За Съвета

            Председател

         M. LAJČÁK

      (1)  Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (ОВ L 206, 1.8.2015 г., стр. 34).

      (2)  Решение (ОВППС) 2016/478 на Съвета от 31 март 2016 г. за изменение на Решение (ОВППС) 2015/1333 относно ограничителни мерки с оглед на положението в Либия (ОВ L 85, 1.4.2016 г., стр. 48).

      ПРИЛОЖЕНИЕ
      Вписванията за изброените по-долу лица, посочени в приложения II и IV към Решение (ОВППС) 2015/1333, се заменят със следните вписвания:

                        „ПРИЛОЖЕНИЕ II

                           СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 8, ПАРАГРАФ 2

                        А.   Лица

                                    Име

                                    Идентификационни данни

                                    Основания

                                    Дата на включване в списъка

                                    16.

                                    SALEH ISSA GWAIDER, Agila

                                    Дата на раждане: 1 юни 1942 г.
                                    Място на раждане: Elgubba, Либия
                                    Паспорт: D001001 (Либия), издаден на 22 януари 2015 г.

                                    Agila Saleh е председател на Камарата на представителите на Либия от 5 август 2014 г. насам.
                                    На 17 декември 2015 г. Saleh е заявил несъгласието си с подписаното на същата дата политическо споразумение за Либия.
                                    В качеството си на председател на Съвета на депутатите Saleh е възпрепятствал и подкопавал политическия преход в Либия, включително чрез неколкократен отказ за провеждане на гласуване за правителство на националното съгласие.
                                    На 23 август 2016 г. Saleh е изпратил писмо до генералния секретар на ООН, в което критикува ООН за оказваната подкрепа на правителството на националното съгласие, което той описва като налагане „на група хора на либийския народ (…) в нарушение на конституцията и на Устава на ООН“. Той е критикувал приемането на Резолюция 2259(2015) на Съвета за сигурност на ООН, с която се одобрява споразумението от Схират, и е заплашил да заведе дело срещу Организацията на обединените нации, която той счита за отговорна за „безусловната и необоснована“ подкрепа за непълния президентски съвет, както и срещу генералния секретар на ООН, пред Международния наказателен съд за нарушение на Устава на ООН, либийската конституция и суверенитета на Либия. Тези изявления подкопават подкрепата за посредничество от страна на ООН и мисията на ООН за оказване на помощ в Либия (UNSMIL), която беше изразена във всички резолюции на Съвета за сигурност на ООН по този въпрос, по-специално Резолюция 2259(2015).
                                    На 6 септември 2016 г. Saleh е бил на официално посещение в Нигер с Abdullah al-Thani, „министър-председател“ на непризнатото правителство от Тобрук, въпреки че Резолюция 2259(2015) призовава за преустановяване на подкрепата и официалните контакти с паралелни институции, които претендират, че представляват законната власт, но не са страни по споразумението.

                                    1.4.2016 г.

                                    17.

                                    GHWELL, Khalifa
                                    известен още като AL GHWEIL, Khalifa
                                    AL-GHAWAIL, Khalifa

                                    Дата на раждане: 1 януари 1956 г.
                                    Място на раждане: Misurata, Либия
                                    Гражданство: Либия
                                    Паспорт: A005465 (Либия), издаден на 12 април 2015 г., валиден до 11 април 2017 г.

                                    Khalifa Ghwell е бил т.нар. „министър-председател и министър на отбраната“ на международно непризнатия Общ национален конгрес (ОНК) (известен още като „правителство на националното спасение“) и в това си качество е отговарял за неговите действия.
                                    На 7 юли 2015 г. Khalifa Ghwell е демонстрирал своята подкрепа за Steadfastness Front (Alsomood) — нова военна сила от 7 бригади за предотвратяване формирането на правителство на единството в Триполи, като е присъствал на церемония по подписването за учредяването на тази организация с „председателя“ на ОНК Nuri Abu Sahmain.
                                    Като „министър-председател“ на ОНК Ghwell има централна роля за възпрепятстването на създаването на правителство на националното съгласие, установено съгласно политическото споразумение за Либия.
                                    На 15 януари 2016 г., в качеството си на „министър-председател и министър на отбраната“ на установения в Триполи ОНК, Ghwell е разпоредил да бъде арестуван всеки член на новия екип за сигурност, назначен от изпълняващия длъжността министър-председател на правителството на националното съгласие, който стъпи в Триполи.
                                    На 31 август 2016 г. е дал заповед „министър-председателят“ и „министърът на отбраната“ на т.нар. „правителство на националното спасение“ да се завърнат на работа, след като Камарата на представителите (КП) отхвърля правителството на националното съгласие.

                                    1.4.2016 г.

                                    18.

                                    ABU SAHMAIN, Nuri
                                    известен още като BOSAMIN, Nori
                                    BO SAMIN, Nuri

                                    Дата на раждане: 16 май 1956 г.
                                    Zouara/Zuwara, Либия

                                    Nuri Abu Sahmain е бил т.нар. „председател“ на международно непризнатия Общ национален конгрес (ОНК) (известен още като „правителство на националното спасение“) и в това си качество е отговорен за неговите действия.
                                    Като председател на ОНК Nuri Abu Sahmain има централна роля за възпрепятстването и противопоставянето на политическото споразумение за Либия и на създаването на правителството на националното съгласие.
                                    На 15 декември 2015 г. Sahmain е призовал за отлагане на договарянето на политическото споразумение за Либия, насрочено за заседанието на 17 декември.
                                    На 16 декември 2015 г. Sahmain е направил изявление, че ОНК не разрешава на членовете си да участват в заседанието или да подписват политическото споразумение за Либия.
                                    На 1 януари 2016 г. Sahmain е отхвърлил политическото споразумение за Либия в преговори със специалния представител на ООН.

                                    1.4.2016 г.“

                        „ПРИЛОЖЕНИЕ IV

                           СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 9, ПАРАГРАФ 2

                        A.   Лица

                                    Име

                                    Идентификационни данни

                                    Основания

                                    Дата на включване в списъка

                                    21.

                                    SALEH ISSA GWAIDER, Agila

                                    Дата на раждане: 1 юни 1942 г.
                                    Място на раждане: Elgubba, Либия.
                                    Паспорт: D001001 (Либия), издаден на 22 януари 2015 г.

                                    Agila Saleh е председател на Камарата на представителите на Либия от 5 август 2014 г. насам.
                                    На 17 декември 2015 г. Saleh е заявил несъгласието си с подписаното на същата дата политическо споразумение за Либия.
                                    В качеството си на председател на Съвета на депутатите Saleh е възпрепятствал и подкопавал политическия преход в Либия, включително чрез неколкократен отказ за провеждане на гласуване за правителство на националното съгласие.
                                    На 23 август 2016 г. Saleh е изпратил писмо до генералния секретар на ООН, в което критикува ООН за оказваната подкрепа на правителството на националното съгласие, което той описва като налагане „на група хора на либийския народ (…) в нарушение на конституцията и на Устава на ООН“. Той е критикувал приемането на Резолюция 2259(2015) на Съвета за сигурност на ООН, с която се одобрява споразумението от Схират, и е заплашил да заведе дело срещу Организацията на обединените нации, която той счита за отговорна за „безусловната и необоснована“ подкрепа за непълния президентски съвет, както и срещу генералния секретар на ООН, пред Международния наказателен съд за нарушение на Устава на ООН, либийската конституция и суверенитета на Либия. Тези изявления подкопават подкрепата за посредничество от страна на ООН и мисията на ООН за оказване на помощ в Либия (UNSMIL), която беше изразена във всички резолюции на Съвета за сигурност на ООН по този въпрос, по-специално Резолюция 2259(2015).
                                    На 6 септември 2016 г. Saleh е бил на официално посещение в Нигер с Abdullah al-Thani, „министър-председател“ на непризнатото правителство от Тобрук, въпреки че Резолюция 2259(2015) призовава за преустановяване на подкрепата и официалните контакти с паралелни институции, които претендират, че представляват законната власт, но не са страни по споразумението.

                                    1.4.2016 г.

                                    22.

                                    GHWELL, Khalifa
                                    известен още като AL GHWEIL, Khalifa
                                    AL-GHAWAIL, Khalifa

                                    Дата на раждане: 1 януари 1956 г.
                                    Място на раждане: Misurata, Либия
                                    Гражданство: Либия
                                    Паспорт: A005465 (Либия), издаден на 12 април 2015 г., валиден до 11 април 2017 г.

                                    Khalifa Ghwell е бил т.нар. „министър-председател и министър на отбраната“ на международно непризнатия Общ национален конгрес (ОНК) (известен още като „правителство на националното спасение“) и в това си качество е отговарял за неговите действия.
                                    На 7 юли 2015 г. Khalifa Ghwell е демонстрирал своята подкрепа за Steadfastness Front (Alsomood) — нова военна сила от 7 бригади за предотвратяване формирането на правителство на единството в Триполи, като е присъствал на церемония по подписването за учредяването на тази организация с „председателя“ на ОНК Nuri Abu Sahmain.
                                    Като „министър-председател“ на ОНК Ghwell има централна роля за възпрепятстването на създаването на правителство на националното съгласие, установено съгласно политическото споразумение за Либия.
                                    На 15 януари 2016 г., в качеството си на „министър-председател и министър на отбраната“ на установения в Триполи ОНК, Ghwell е разпоредил да бъде арестуван всеки член на новия екип за сигурност, назначен от изпълняващия длъжността министър-председател на правителството на националното съгласие, който стъпи в Триполи.
                                    На 31 август 2016 г. е дал заповед „министър-председателят“ и „министърът на отбраната“ на т.нар. „правителство на националното спасение“ да се завърнат на работа, след като Камарата на представителите (КП) отхвърля правителството на националното съгласие.

                                    1.4.2016 г.

                                    23.

                                    ABU SAHMAIN, Nuri
                                    известен още като BOSAMIN, Nori
                                    BO SAMIN, Nuri

                                    Дата на раждане: 16 май 1956 г.
                                    Zouara/Zuwara, Либия

                                    Nuri Abu Sahmain е бил т.нар. „председател“ на международно непризнатия Общ национален конгрес (ОНК) (известен още като „правителство на националното спасение“) и в това си качество е отговорен за неговите действия.
                                    Като председател на ОНК Nuri Abu Sahmain има централна роля за възпрепятстването и противопоставянето на политическото споразумение за Либия и на създаването на правителството на националното съгласие.
                                    На 15 декември 2015 г. Sahmain е призовал за отлагане на договарянето на политическото споразумение за Либия, насрочено за заседанието на 17 декември.
                                    На 16 декември 2015 г. Sahmain е направил изявление, че ОНК не разрешава на членовете си да участват в заседанието или да подписват политическото споразумение за Либия.
                                    На 1 януари 2016 г. Sahmain е отхвърлил политическото споразумение за Либия в преговори със специалния представител на ООН.

                                    1.4.2016 г.“


title: Решение (ЕС) 2016/1542 на Европейския парламент от 28 април 2016 година относно приключването на сметките на Европейската агенция за морска безопасност за финансовата 2014 година

text:
               14.9.2016

               BG

               Официален вестник на Европейския съюз

               L 246/300

         РЕШЕНИЕ (ЕС) 2016/1542 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейската агенция за морска безопасност за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за морска безопасност за финансовата 2014 година,

               —

               като взе предвид доклада на Сметната палата относно годишните отчети на Европейската агенция за морска безопасност за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8–0072/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A8–0102/2016),

               1.

               Констатира, че окончателните годишни отчети на Европейската агенция за морска безопасност са приложени към доклада на Сметната палата.

               2.

               Одобрява приключването на сметките на Европейската агенция за морска безопасност за финансовата 2014 година.

               3.

               Възлага на своя председател да предаде настоящото решение на изпълнителния директор на Европейската агенция по морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 216.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 208, 5.8.2002 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Комисията от 14 февруари 2006 година за коригиране на праговете, посочени в членове 157, буква б) и 158, параграф 1, букви а) и в) от Регламент (ЕО, Евратом) № 2342/2002 за определяне на подробни правила за прилагане на Финансовия регламент

text:
Важна правна забележка

|

32006D0103

Официален вестник n° L 046 , 16/02/2006 стр. 0052 - 0052

		20060214Решение на Комисиятаот 14 февруари 2006 годиназа коригиране на праговете, посочени в членове 157, буква б) и 158, параграф 1, букви а) и в) от Регламент (ЕО, Евратом) № 2342/2002 за определяне на подробни правила за прилагане на Финансовия регламент(2006/103/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Регламент (ЕО, Евратом) № 2342/2002 на Комисията от 23 декември 2002 г. за определяне на подробни правила за прилагане на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности [1], и по-специално член 271 от него,като има предвид, че:(1) Член 271, параграф 2 постановява, че праговете, приложими за възлагането на обществени поръчки, трябва да се коригират на всеки две години в съответствие с разпоредбите на директивите за коордиране на процедурите за възлагането на обществени поръчки.(2) Равностойността на праговете в еуро, определени с Директива 2004/18/ЕО на Европейския парламент и на Съвета [2] ,се прилагат от 1 януари 2006 г.,РЕШИ:Член 1Равностойността на праговете в еуро, приложими за възлагането на обществени поръчки, трябва да бъдат коригирани, както е изложено по-долу, в сила от 1 януари 2006 г.:Корекция през две години | Праг на 1.1.2004 г. | Праг на 5.8.2005 г. | Праг на 1.1.2006 г. |Член 157, буква б) | 5923624 EUR | 5923000 EUR | 5278000 EUR |Член 158, параграф 1, буква а) | 154014 EUR | 154000 EUR | 137000 EUR |Член 158, параграф 1, буква в) | 5923624 EUR | 5923000 EUR | 5278000 EUR |Член 2Настоящото решение влиза в сила в деня след публикуването му в Официален вестник на Европейския съюз. То се нотифицира на другите институции и органи от счетоводителя на Комисията.Съставено в Брюксел на 14 февруари 2006 година.За КомисиятаDalia GrybauskaitėЧлен на Комисията[1] ОВ L 357, 31.12.2002 г., стр. 1. Регламент, изменен с Регламент (ЕO, Евратом) № 1261/2005 (ОВ L 201, 2.8.2005, стр. 3).[2] ОВ L 134, 30.4.2004 г., стр. 114. Директива, последно изменена с Регламент (ЕO) № 2083/2005 на Комисията (ОВ L 333, 20.12.2005 г., стр. 28).--------------------------------------------------


title: 2012/456/ОВППС: Решение EUPOL АФГАНИСТАН/1/2012 на Комитета по политика и сигурност от 10 юли 2012 година за назначаване на ръководителя на полицейската мисия на Европейския съюз в Афганистан (EUPOL АФГАНИСТАН)

text:
               3.8.2012

               BG

               Официален вестник на Европейския съюз

               L 208/17

         РЕШЕНИЕ EUPOL АФГАНИСТАН/1/2012 НА КОМИТЕТА ПО ПОЛИТИКА И СИГУРНОСТ
   от 10 юли 2012 година
   за назначаване на ръководителя на полицейската мисия на Европейския съюз в Афганистан (EUPOL АФГАНИСТАН)
   (2012/456/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL АФГАНИСТАН) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Решение 2010/279/ОВППС Съветът оправомощи Комитета по политика и сигурност, в съответствие с член 38 от Договора, да взема необходимите решения с цел политически контрол и стратегическо ръководство на мисията EUPOL АФГАНИСТАН, включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предложи г-н Karl Åke ROGHE да бъде назначен за ръководител на мисията от 1 август 2012 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Karl Åke ROGHE се назначава за ръководител на полицейската мисия на Европейския съюз в Афганистан, считано от 1 август 2012 г. до 31 май 2013 г.
   Член 2
   Настоящото решение влиза в сила в деня на приемането му.

      Съставено в Брюксел на 10 юли 2012 година.

            За Комитета по политика и сигурност

            Председател

         O. SKOOG

      (1)  ОВ L 123, 19.5.2010 г., стр. 4.


title: Решение (ЕС) 2015/1892 на Съвета от 18 февруари 2014 година за одобрение на сключването от Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, с оглед на присъединяването на Република Хърватия към Европейския съюз

text:
               23.10.2015

               BG

               Официален вестник на Европейския съюз

               L 279/3

         РЕШЕНИЕ (ЕС) 2015/1892 НА СЪВЕТА
   от 18 февруари 2014 година
   за одобрение на сключването от Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, с оглед на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид препоръката на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с бившата югославска република Македония за сключване на Протокол към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, с оглед на присъединяването на Република Хърватия към Европейския съюз („Протоколът“).

               (2)

               Тези преговори приключиха успешно и Протоколът беше одобрен от правителството на бившата югославска република Македония чрез размяна на писма от 25 октомври 2013 г.

               (3)

               Сключването на Протокола от страна на Комисията следва да бъде одобрено във връзка с въпросите, попадащи в рамките на компетентността на Европейската общност за атомна енергия.

               (4)

               Подписването и сключването на Протокола подлежат на отделна процедура във връзка с въпросите, попадащи в компетентността на Съюза и неговите държави-членки,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява сключването от Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, с оглед на присъединяването на Република Хърватия към Европейския съюз.
   Текстът на Протокола е приложен към решението за подписването му.
   Член 2
   Настоящото решение влиза в сила в деня на приемането му.

      Съставено в Брюксел на 18 февруари 2014 година.

            За Съвета

            Председател

         I. STOURNARAS


title: Решение (ОВППС) 2016/940 на Комитета по политика и сигурност от 9 юни 2016 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2016/395 (ATALANTA/3/2016)

text:
               14.6.2016

               BG

               Официален вестник на Европейския съюз

               L 155/27

         РЕШЕНИЕ (ОВППС) 2016/940 НА КОМИТЕТА ПО ПОЛИТИКА И СИГУРНОСТ
   от 9 юни 2016 година
   за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2016/395 (ATALANTA/3/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
   като имат предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващ силите на ЕС“).

               (2)

               На 15 март 2016 г. КПС прие Решение (ОВППС) 2016/395 (2) за назначаване на контраадмирал (LH) Jan C. KAACK за командващ силите на ЕС.

               (3)

               Командващият операцията на ЕС препоръча назначаването на комодор René LUYCKX за нов командващ силите на ЕС на мястото на контраадмирал (LH) Jan C. KAACK, считано от 6 август 2016 г.

               (4)

               Военният комитет на ЕС подкрепи тази препоръка на 18 май 2016 г.

               (5)

               Поради това Решение (ОВППС) 2016/395 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Комодор René LUYCKX се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 6 август 2016 г.
   Член 2
   Решение (ОВППС) 2016/395 се отменя.
   Член 3
   Настоящото решение влиза в сила на 6 август 2016 г.

      Съставено в Брюксел на 9 юни 2016 година.

            За Комитета по политика и сигурност

            Председател

         W. STEVENS

      (1)  ОВ L 301, 12.11.2008 г., стр. 33.

      (2)  Решение (ОВППС) 2016/395 на Комитета по политика и сигурност от 15 март 2016 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2015/1823 (ATALANTA/1/2016) (ОВ L 73, 18.3.2016 г., стр. 97).


title: 2014/651/ЕС: Решение на Съвета от 8 септември 2014 година за назначаване на член от Франция в Европейския икономически и социален комитет

text:
               9.9.2014

               BG

               Официален вестник на Европейския съюз

               L 268/9

         РЕШЕНИЕ НА СЪВЕТА
   от 8 септември 2014 година
   за назначаване на член от Франция в Европейския икономически и социален комитет

      (2014/651/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Франция,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Julien VALENTIN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Julien MARRE.
   Член 2
   Настоящото решение влиза в сила в деня на приемането му.

      Съставено в Брюксел на 8 септември 2014 година.

            За Съвета

            Председател

         S. GOZI

      (1)  ОВ L 251, 25.9.2010 г., стр. 8.


title: Решение (ОВППС) 2016/280 на Съвета от 25 февруари 2016 година за изменение на Решение 2012/642/ОВППС относно ограничителните мерки срещу Беларус

text:
               27.2.2016

               BG

               Официален вестник на Европейския съюз

               L 52/30

         РЕШЕНИЕ (ОВППС) 2016/280 НА СЪВЕТА
   от 25 февруари 2016 година
   за изменение на Решение 2012/642/ОВППС относно ограничителните мерки срещу Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 октомври 2012 г. Съветът прие Решение 2012/642/ОВППС (1).

               (2)

               Въз основа на преглед на Решение 2012/642/ОВППС срокът на действие на ограничителните мерки срещу Беларус следва да бъде удължен до 28 февруари 2017 г.

               (3)

               Забраната за пътуване и замразяването на активи следва да бъдат запазени за четири лица, посочени в приложение I към Решение 2012/642/ОВППС.

               (4)

               Във връзка с това Решение 2012/642/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2012/642/ОВППС се изменя, както следва:

               1)

               в цялото решение терминът „приложение I“ се заменя с термина „приложение“;

               2)

               в член 6 параграф 1 се заменя със следното:
               „1.   Съветът, по предложение на държава членка или на върховния представител на Съюза по въпросите на външните работи и политиката на сигурност, приема изменения на списъка, който се съдържа в приложението, в зависимост от развитието на политическата ситуация в Беларус.“;

               3)

               член 8 се заменя със следното:
               „Член 8
               1.   Настоящото решение се прилага до 28 февруари 2017 г.
               2.   Настоящото решение подлежи на постоянен преглед и се подновява или изменя, в зависимост от случая, ако Съветът прецени, че целите му не са постигнати.“;

               4)

               приложение I се заменя с текста на приложението към настоящото решение;

               5)

               приложение II се заличава.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 25 февруари 2016 година.

            За Съвета

            Председател

         K.H.D.M. DIJKHOFF

      (1)  Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (ОВ L 285, 17.10.2012 г., стр. 1).

      ПРИЛОЖЕНИЕ

            „ПРИЛОЖЕНИЕ
            Лица, посочени в член 3, параграф 1 и член 4, параграф 1

                        Имена
                        Транскрипция на изписването на беларуски език
                        Транскрипция на изписването на руски език

                        Имена
                        (изписване на беларуски език)

                        Имена
                        (изписване на руски език)

                        Идентификационни данни

                        Причини за вписването

                        1.

                        Navumau, Uladzimir Uladzimiravich
                        Naumov, Vladimir Vladimirovich

                        НАВУМАЎ, Уладзiмiр Уладзiмiравiч

                        НАУМОВ, Владимир Владимирович

                        Дата на раждане: 7.2.1956 г.
                        Място на раждане: Смоленск (Русия)

                        Не е предприел действия за разследване на случая с неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш министър на вътрешните работи и бивш директор на президентската служба за сигурност. Като министър на вътрешните работи е отговорен за репресиите на мирните демонстрации до пенсионирането си на 6 април 2009 г. по здравословни причини. Получава жителство на Дроздийски номенклатурен район в Минск от президентската администрация. През октомври 2014 г. е награден с орден за заслуги (III степен) от президента Лукашенко.

                        2.

                        Paulichenka, Dzmitry Valerievich
                        Pavlichenko, Dmitri Valerievich (Pavlichenko, Dmitriy Valeriyevich)

                        ПАЎЛIЧЭНКА, Дзмiтрый Валер'евiч

                        ПАВЛИЧЕНКО, Дмитрий Валериевич

                        Дата на раждане: 1966 г.
                        Място на раждане: Витебск

                                    Адрес: Белорусская ассоциация ветеранов спецподразделений войск МВД „Честь“

                                    220028, Минск Маяковского, 111

                        Ключово лице в случая с неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш началник на групата за специално реагиране в Министерството на вътрешните работи (СОБР).
                        Бизнесмен, ръководител на „Чест“ — сдружение на ветераните от специалните служби към Министерството на вътрешните работи.

                        3.

                        Sheiman, Viktar Uladzimiravich (Sheyman, Viktar Uladzimiravich)
                        Sheiman, Viktor Vladimirovich (Sheyman, Viktor Vladimirovich)

                        ШЭЙМАН, Biктap Уладзiмiравiч

                        ШЕЙМАН, Виктор Владимирович

                        Дата на раждане: 26.5.1958 г.
                        Място на раждане: Гродненска област
                        Адрес:

                                    Управлениe

                                    Делами Президента

                                    ул. К.Маркса, 38

                                    220016, Минск

                        Началник на управленския отдел към администрацията на президента. Носи отговорност за неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш държавен секретар на Съвета за сигурност. Шейман продължава да работи като специален помощник на президента.

                        4.

                        Sivakau, Iury Leanidavich (Sivakau, Yury Leanidavich)
                        Sivakov, Iury (Yurij, Yuri) Leonidovich

                        СIВАКАЎ, Юрый Леанiдавiч

                        СИВАКОВ, Юрий Леонидович

                        Дата на раждане: 5.8.1946 г.
                        Място на раждане: Онор, Сахалинска област
                        Адрес:

                                    Белорусская ассоциация ветеранов спецподразделений войск МВД „Честь“

                                    220028, Минск Маяковского, 111

                        Организира неизясненото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш министър на туризма и спорта, бивш министър на вътрешните работи и бивш заместник-началник на президентската администрация.“


title: 2011/865/ЕС: Решение на Съвета от 19 декември 2011 година за назначаване на член на Научния и технически комитет

text:
               22.12.2011

               BG

               Официален вестник на Европейския съюз

               L 341/53

         РЕШЕНИЕ НА СЪВЕТА
   от 19 декември 2011 година
   за назначаване на член на Научния и технически комитет
   (2011/865/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 134 от него,
   като взе предвид становището на Европейската комисия,
   като има предвид, че:

               (1)

               Със свое решение от 22 януари 2008 г. (1) Съветът назначи членовете на Научния и технически комитет („комитета“) за периода от 22 януари 2008 г. до 22 януари 2013 г.

               (2)

               След смъртта на г-н Juan Antonio RUBIO RODRIGUEZ се освободи едно място на член на комитета. Поради това следва да се назначи нов член,

         ПРИЕ НАСТОЯЩОТО РЕШЕНИЕ:
   Член 1
   Г-н Cayetano LÓPEZ се назначава за член на Научния и технически комитет на мястото на г-н Juan Antonio RUBIO RODRIGUEZ за остатъка от мандата му, който изтича на 22 януари 2013 г.
   Член 2
   Настоящото решение влиза в сила в деня на приемането му.

      Съставено в Брюксел на 19 декември 2011 година.

            За Съвета

            Председател

         M. KOROLEC

      (1)  ОВ C 21, 26.1.2008 г., стр. 2.